Ja, I skal som minimum have udvalgt et sted til arrangementet. Det kan fint være indendørs, og det kan fint være udendørs. Hvis I planlægger et udendørs arrangement, er det en god idé at have en plan B i tilfælde af dårligt vejr. I kan også vælge at fastsætte holdene på forhånd, og ellers laver vi bare en tilfældig udtrækning, når vi starter. Hvis vinderholdet skal belønnes med en præmie, vil det også være jeres valg. Ud over sted, hold og evt. præmie skal I ikke forberede mere. Vi møder op med udstyr og instruktører til dagens aktiviteter, og så skaber vi sammen et par fornøjelige timer.